Rzaqulu xan Yekani

Rzaqulu xan Zal xan oğlu Yekani  ((?-?) — Mərənd hakimi.

 Həyatı 

Rzaqulu xan Zal xan oğlu Yekani Mərənd şəhərində anadan olmuşdu. Mükəmməl hərbi təhsil almışdı. Nasirəddin şah və Müzəffərəddin şah Qacara xidmət etmişdi. Naib rütbəsindən sərtib rütbəsinədək yüksəlmişdi. Bir müddət Mərənd hakimi olmuşdu. 
Səttar Hacı Həsən oğlu ilə dost idi. Səttar  zindandan  azad olandan  sonra  Rzaqulu  xan  Sərtibin  yanına  gəlir. Rzaqulu  xan  Mərənd-Xoy-Salmas  yolunun  qarasoran  rəisi  idi. O, Səttarı yanına  qarasoran  vəzifəsinə  götürür.

... Bir  gün Səttar mühafizə  otağında  yoldaşları  ilə əyləşib  qırmızı  çaxır  içirdi. Elə  bu  vaxt  Rzaqulu  xan  otağa  girir. Baxır  nə? Yeniyetmə  Səttarın  önündə  bir  stəkan  şərab  var. Cin  atına  minir  xan: 
–Sənə  deməmişəm  ki,  şərab  içmə?!
–Xan  sağ  olsun,  mən  haçan  şərab  içmişəm?  Heç  ağzıma  da  vurmuram.
–Bəs  bu nədir?
–Əlbəttə  sudur,  xan  sağ  olsun!
Xan  lap əsəbiləşir:
– Məgər  su qırmızı  olur?
Səttar  özünü  itirmədən  xana  cavab  verir:
–Qurban,  sudur  də. Ancaq  sizi  görən  kimi  xəcalətindən  rəngi  qızardı.
Səttarın  hazırcavablığına  gülən  xan  qayıdıb  gedir...Ənvər Çingizoğlu, Qarşı yatan Qaradağ. Bakı: Ozan, 1999,-192 səh.

 Mənbə 
 Ənvər Çingizoğlu, Məşrutə ensiklopediyası, Bakı, 2011. 624 səh.

 İstinadlar 

 Həmçinin bax 

 Xarici keçidlər 

Kateqoriya:Mərənddə doğulanlar
Kateqoriya:Yekanlılar